Diari Oficial de la Generalitat Valenciana


Sumari del DOGV 8055, del 05-06-2017 (2017/4374)

Notificació de la sentència dictada en el procediment de modificació de mesures contenciós número 1100/2014.
------------------------------------------------------------------------------------------------------------

### Dades del document

Número de DOGV
:   8055

Data del DOGV
:   05-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4374


Organisme emissor
:   Jutjat de Primera Instància Número 1 d'Elda

Tipus de document
:   Edicte

Notificació de la sentència dictada en el procediment de modificació de mesures contenciós número 1100/2014. [2017/4374]  
Modificació de mesures supòsit contenciós número 001100/2014-C  
  
En aquest procediment de modificació de mesures, seguit a instàncies de Cristina Martínez González contra José Agustín Vilches Cánovas, s'ha dictat la sentència que, literalment, diu així:  
  
«Sentència número 156/2015  
Elda, 28 de setembre de 2015  
José María Bernabeu Vergara, jutge del Jutjat de Primera Instància número 1 d'aquesta ciutat, he vist i examinat aquestes actuacions de modificació de mesures contenciós tramitades en aquest jutjat i registrades amb el número 1100/2014, seguides a instàncies de Cristina Martínez González, representada pel procurador el senyor Pérez Palomares i assistida pel lletrat el senyor Mora Justamante, contra José Agustín Vilches Cánovas, declarat en rebel·lia processal, i amb la intervenció del Ministeri Fiscal, representat per Guillermo Balbín, en què s'ha dictat aquesta resolució sobre la base i l'estimació dels següents:  
[?]  
Dispositiva  
Estime la demanda que ha donat lloc a aquestes actuacions promogudes pel procurador dels tribunals el senyor Pérez Palomares, en representació de Cristina Martínez González, contra José Agustín Vilches Cánovas, i dispose modificar les mesures derivades de la dissolució matrimonial disposada per la sentència, de data 13 de maig de 2011, en les actuacions número 322/2011, en el sentit que el règim d??estades i visites establides en l'estipulació quarta del conveni regulador de data 21 de març de 2011, aprovat per l'esmentada sentència, es duga a terme amb l'obligació a càrrec del progenitor no custodi (José Agustín Vilches Cánovas), caps de setmana alterns des de les 18.00 hores del divendres fins a les 19.00 hores del diumenge, de replegar i lliurar la filla menor (N.) al punt de trobada familiar d'aquesta ciutat; deixe, així mateix, sense efecte la vesprada de visita intersetmanal prevista en el tercer paràgraf de l'estipulació quarta; i mantinc pel que fa a la resta del seu contingut el conveni regulador esmentat més amunt.  
  
Notifiqueu aquesta resolució a les parts i comuniqueu-los que no és ferma i que, en contra, s'hi pot interposar un recurs d'apel·lació que cal interposar dins del termini de 20 dies davant d'aquest jutjat, segons estableix l'article 458 de la Llei d'enjudiciament civil, recurs de què coneixerà l'Audiència Provincial d'Alacant.  
Aquesta és la meua sentència, de la qual uniu un certificat a les actuacions i incloeu-la al llibre de sentències, que, jutjant definitivament en primera instància, pronuncie, mane i firme, José María Bernabeu Vergara, jutge del Jutjat de Primera Instància i Instrucció número 1 d'aquesta ciutat i partit.  
Publicació. La resolució anterior ha sigut donada, llegida i publicada pel jutge que la subscriu, mentre celebrava audiència pública en el dia de la seua data davant del secretari judicial. En done fe.»  
  
I atés que el demandat, José Agustín Vilches Cánovas, es troba en parador desconegut, expedisc aquest edicte a fi que li valga de notificació de forma deguda.  
  
Elda, 19 de maig de 2017.- El lletrat de l'Administració de justícia: José Carlos Tomé Tamame.